BTHSZ Férfi és Masters
 Egyéni úszós bajnokság
és 
Válogató Verseny
2026

A verseny időpontja: 2026. május 24. Vasárnap
A verseny helyszíne: Várpalota, Nagybivalyos Horgásztó

Versenybizottság: Balogh Tibor elnök
                                 Perger Miklós ügyvezető elnök
                                 Császár Erzsébet irodavezető
                             
Nevezési díj: 10000 Ft/fő, mely tartalmazza a két forduló és az étkezés költségét
A rendezvény, 2 fordulós, egyéni nyílt horgászverseny, a BTHSZ-hez tartozó egyesületek tagjai részére. A verseny célja: Népszerűsíteni a szövetségi horgászversenyzést, minél erősebb csapat összeállítása az országos versenyekre, a szabadidő kellemes eltöltése más horgászokkal, és a SZÖVETSÉGI BAJNOK kihirdetése. Az egyéni bajnokság, egyben az országos csapatbajnokság válogató versenye is, melynek helyszíne a Maty-éri evezőspálya.  Az egyéni bajnokság első két helyezettje automatikusan tagja a TCSOB csapatnak a másik két versenyzőt, a csapatkapitány választja ki. Az egyéni bajnokság legeredményesebb Masters korú versenyzője, helyezéstől függetlenül a TCSOB csapat tagja lesz – kivéve ha ezt a korábbi eredmények alapján ezt a csapatkapitány felülbírálja. A versenyen az első három helyezettet díjazzuk.
Az országos csapatbajnokságon való indulás, a tavalyi feltételekhez hasonló! 


Verseny menete:
2026.05.24. Vasárnap I. forduló
· 06:00-tól gyülekező, regisztráció a halőrháznál
· 06:30 helyek kisorsolása, nevezési sorrend alapján
· 06:45 helyek elfoglalása, felkészülés
07:40 limitellenőrzés (mindkét fordulóra)
· 08:20 etetés
· 08: 30 verseny kezdete, I. forduló
· 11:55 jelzés az utolsó 5 percre
· 12:00 verseny vége, mérlegelés kezdete

2026.05.24. Vasárnap II. forduló
· 12:30 helyek kisorsolása, a kiemeltek először húznak
· 13:50 etetés
· 14:00 verseny kezdete, II. forduló
· 17:25 jelzés az utolsó 5 percre
· 17:30 verseny vége, mérlegelés kezdete
· kb 18:30 közös étkezés, eredményhirdetés, a TCSOB csapat kihirdetése

A verseny, az országos finomszerelékes úszós szabályok szerint kerül megrendezésre. 2 kategóriában hirdetünk bajnokot, ill. második és harmadik helyezettet. A versenyen 2-3 szektor kerül kialakításra és a végeredmény, a szektor helyezések alapján lesz kihirdetve.  Az pálya egyedi adottságai miatt, az országos verseny szabályzattól a következőkben térünk el: Verseny ideje: 3,5 óra. Etetőanyag limit fordulónként: 20l etetőanyag ( mely magában foglalja a benedvesített etetőanyagot, szemes takarmányt, földet, stb…), élőanyag: max 2l, melyből 0,5l lehet a giliszta (vágatlan). Etetőszúnyog, valamint tűzőszúnyog használata nem engedélyett.  Mindenki hozza magával a Fipsed által elfogadott limitedényeket.  Igény esetén a Szövetség 2 limitedény szettet tud biztosítani. Kérjük a versenyzőket, hogy a halak védelme érdekében, minimum 2db haltartót tegyenek a vízbe, melyekbe maximálisan 15kg halat helyezzenek. Javasolt egy pontyzsák bekészítése, 5 kg feletti zsákmány azonnal mérlegelésre kerül.
A mérlegelésig a versenyzők nem hagyhatják el a helyüket, csak kivételesen, a versenybírók engedélyével.
Háttérember, segítő a versenyző helyére bemehet, könnyítve a kommunikációt, de egyéb módon nem segíthet. Ez alól kivételt képez a fordulók kezdetén a ládák felállítása, költözés.  A verseny lefújásakor a mérlegelésbe csak a partvonalon túlra segített zsákmány számít bele.
Bothossz határok: Felnőtt maximum 13m, Masters maximum 13m

Díjazás: a verseny végén összesített eredmény kerül kihirdetésre
               kategóriánként I-III helyezett oklevél, érem, kupa, illetve tárgyjutalomban részesül
               A Felnőtt ill. Masters korú versenyzők itt egy kategóriát képviselnek.

 A versenyen felmerülő minden egyéb vitás kérdésben, az országos versenyszabályzat szerint döntünk! Megkérünk mindenkit a sportszerű versenyzésre és a példamutató magatartásra. 
· A versenyen előforduló bármilyen balesetért a rendezőség semmiféle felelősséget nem vállal!     
· Kérünk benneteket, hogy a tó befogadóképességének korlátozott száma miatt, a nevezési szándékotokat minél hamarabb jelezzétek. Nevezési határidő: 2026.05.21.
·  Nevezni az iroda@bthsz.hu címen lehet, név, kategória, egyesület, kísérők száma megadásával.
Kísérők étkezési hozzájárulása 2000 Ft/fő

Információkérés: +36303683692
 

Mindenkinek eredményes felkészülést és sikeres versenyzést kívánunk!
        BTHSZ elnöksége
